ඒ අනුව යමින් දැනටමත් ශ්‍රී ලංකාවෙන් අය කරන පොලී මුදල් යම් ප්‍රමාණයක් අත්හැරීමට ආසියානු සංවර්ධන බැංකුව ක්‍රියා කර ඇත.ණය සේවා බැඳීම් කාලීනව සපුරාලීමේ ප්‍රතිඵලයක් වශයෙන්  සංවර්ධන පාර්ශ්වකරුවන් විසින් කලින් කල හඳුන්වාදෙන මේ සහන සහ නව අත්දැකීම් වලින් ප්‍රතිලාභ හිමිකර ගැනීමට අපට හැකිවූ බව මුදල් අමාත්‍යාංශයේ ලේකම් ආචාර්ය පී.බී. ජයසුන්දර මහතා ප්‍රකාශ කළේය.ඒ පිළිබඳව වැඩිදුරටත් අදහස් දැක්වූ ආචාර්ය ජයසුන්දර මහතා 'වසර 2007 ජනවාරි 01 දිනෙන් පසුව ආසියානු සංවර්ධන බැංකුව සමඟ ඇතිකරගන්නා ලද ගිවිසුම්වල උපයෝජනය නොකළ ණය මත එකඟතා ගාස්තුව සීයයට දශම 10කින් කපා හැර' ඇතැයි කීය.ඊට අමතරව වසර 2007 ජුලි 01 වැනිදා සිට 2008 ජුනි 30 දක්වා ගෙවීමට ඇති ස්වෛරී ණය මත ගෙවීමට ඇති පොලිය සීයයට දශම 20කින් අත්හැර ඇතැයිද සඳහන් කළේය.වසර 2007 ජුලි 01 වැනි දා සිට 2008 ජුනි 30 දක්වා ආසියානු සංවර්ධන බැංකුව විසින් අනුමත සියලු නව ස්වෛරී ණය මත වන පෙර අවසන් ගාස්තු (Front end fee) සීයයට 01ක් අත්හැර දමා ඇතැයි ද ලේකම්වරයා කීය.ජනාධිපති මහින්ද රාජපක්ෂ මහතාගේ නායකත්වයෙන් 'මහින්ද චින්තන ඉදිරි දැක්ම' ඔස්සේ අපේ රට ශීඝ්‍ර සංවර්ධන මාවතකට යොමුවී ඇති කාලවකවානුවක ආර්ථිකය ලැබූ ජයග්‍රහණ නිසා මේ සහන රටට හිමිවූ බව ජයසුන්දර මහතා පෙන්වා දුන්නේය.